

  RENGINIŲ ORGANIZAVIMO PASLAUGŲ PIRKIMO SĄLYGOS

I. BENDROSIOS NUOSTATOS

1. Priėmimo ir integracijos agentūra (toliau – perkančioji organizacija) vykdo renginių organizavimo paslaugų pirkimą (toliau – Pirkimas).
2.  Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97, (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais ir šiomis Pirkimo sąlygomis.
3. Vartojamos pagrindinės sąvokos apibrėžtos Viešųjų pirkimų įstatyme ir Apraše.
4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
5. Vadovaujantis Aprašo 21.2.1 punktu, vykdomas skelbiamas Pirkimas ir pasiūlymus pateikti kviečiami visi norintys dalyvauti Pirkime.
6. Pirkimas vykdomas Centrinės viešųjų pirkimų informacinės sistemos (toliau – CVP IS) priemonėmis.
7. Perkančioji organizacija nėra pridėtinės vertės mokesčio (toliau – PVM) mokėtoja.
8. Bet kokia informacija, Pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
9. Visos pirkimo sąlygos nustatytos pirkimo dokumentuose, kuriuos sudaro:
9.1. skelbimas apie pirkimą;
9.2. pirkimo sąlygos (kartu su priedais);
9.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
9.4. kita CVP IS priemonėmis pateikta informacija.
10. Dalyvio pasiūlymą sudaro CVP IS priemonėmis pateiktų dokumentų ir duomenų visuma:
10.1. užpildytas pasiūlymas, parengtas pagal pirkimo sąlygų 1 priedą. Į kainą turi būti įskaityti visi mokesčiai ir visos dalyvio išlaidos;
10.2. užpildyta (jeigu reikalaujama) ir pasirašyta techninė specifikacija pagal pirkimo sąlygų 2 priedą;
10.3. užpildyta ir pasirašyta tiekėjo deklaracija žaliesiems reikalavimams pirkimo sąlygų 4 priedas;
10.4. jungtinės veiklos sutarties (ar laisvos formos susitarimo) skaitmeninė kopija (jeigu dalyvauja ūkio subjektų grupė); 
10.5. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą pasirašo ne įmonės vadovas, o įgaliotas asmuo);
10.6. kita pirkimo sąlygose prašoma informacija ir (ar) dokumentai.
11. Pirkimo sąlygų priedai:
11.1.  Pasiūlymo forma (1 priedas);
11.2.  Techninė specifikacija (2 priedas);
11.3.  Sutarties sąlygų projektas (3 priedas);
11.4. Tiekėjo deklaracija žaliesiems reikalavimams (4 priedas).

II. PIRKIMO OBJEKTAS

12. Pirkimo objektas – Renginių organizavimo paslaugos. Paslaugų aprašymas nurodytas techninėjė specifikacijoje.
13. Pirkimo objekto kodas pagal BVPŽ – 79952000-2. 
14. Pirkimas į dalis neskirstomas ir pasiūlymas turi būti pateiktas visai pirkimo apimčiai.
15. Paslaugų suteikimo terminai –  
1) Susitikimas su MHPSS specialistais turi būti suorganizuotas iki 2026 m. gegužės 31 d. 
2) Pirmieji Mindspring mokymai (tėvams/globėjams) turi būti suorganizuoti iki 2026 m. kovo 31 d. 
3) Antrieji Mindspring mokymai (tėvams/globėjams) turi būti suorganizuoti iki 2026 m rugsėjo 31 d. 
4) Mindspring TOT (jauniems suaugusiems) turi būti suorganizuoti iki 2026 m. spalio 31 d. 
5) Tarpkultūrinės kompetencijos mokymai turi būti suorganizuoti iki 2026 birželio 31 d. 
6) PM+ mokymai turi būti suorganizuoti iki 2026 birželio 31 d.
16. Preliminarus paslaugų kiekis – 6 renginiai.
17. [bookmark: _Hlk220576022]Nurodytos renginių datos yra preliminarios ir gali kisti, tiekėjas vėliausiai apie planuojamą renginį informuojamas ne vėliau kaip 1,5 mėn. iki renginio pradžios. 
18. Preliminarus dalyvių skaičius - nuo 10 iki 20 asmenų.
19. Kiekviename renginyje nurodytas dalyvių skaičius gali kisti +/- 2 dalyviais.
20. Paslaugų vieta – visa Lietuva (derinama su Perkančiąją organizacija, pagal kiekvieno renginio poreikius).
21. Užsakymai teikiami Tiekėjo nurodytu elektroniniu paštu ir laikomi gautais nedelsiant nuo užsakymo pateikimo.
22. Pirkėjas neįsipareigoja išpirkti viso paslaugų kiekio ir neprisiima finansinės atsakomybės jei prekių bus nupirkta mažiau.
23. Sutarties galiojimo terminas – iki 2026 m. gruodžio 25 d.
24. Maksimali planuojamos sudaryti pirkimo sutarties vertė – 23463,00 Eur be PVM, 28390,23 Eur su PVM.
25. Pirkimas finansuojamas iš projekto „Psichologinio atsparumo ir sociokultūrinių žinių didinimo programų tobulinimas ir plėtra” PMIF-2.01-V-04-01.


III. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

26.  Tiekėjų pašalinimo pagrindai, kvalifikacijos reikalavimai ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai – nereikalaujami. 
27. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4. punkte ir jo papunkčiuose:
4.4.4.1. Naudoti mažiau gamtos išteklių, ir, kai įmanoma, naudoti pakartotinai panaudotas ir (ar) perdirbtas medžiagas;
4.4.4.2. Naudojama energiją taupanti įranga;
4.4.4.3. Nenaudoti arba naudoti minimaliai pavojingas chemines medžiagas, užtikrinti, kad renginių organizavimo metu nebūtų teršiama aplinka ir nekiltų pavojus žmonių sveikatai.

IV. PASIŪLYMŲ RENGIMAS IR PATEIKIMAS

28. [bookmark: _GoBack]Pasiūlymas turi būti pateiktas iki 2026 m. vasario 9 d. 8.00 val. Pasiūlymas turi būti pateikiamas elektroninėmis priemonėmis naudojant CVP IS. Pasiūlymai, pateikti vokuose popierine forma, nebus priimami ir nebus vertinami. Elektroninėmis priemonėmis pasiūlymus gali teikti tik tiekėjai, kurie yra užsiregistravę CVP IS adresu: https://viesiejipirkimai.lt/epps/getTaskList.do
29. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis arba pateikiant skaitmenines dokumentų kopijas (pvz., jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikus dokumentų kopijas, Perkančioji organizacija turi teisę paprašyti tiekėjo, kad jis pristatytų pateiktų dokumentų originalus, jei abejoja dėl pateiktų dokumentų autentiškumo.
30. Galima pateikti tik vieną pasiūlymą. Alternatyvių pasiūlymų pateikti negalima. Tiekėjui pateikus alternatyvų pasiūlymą, alternatyvus (–ūs) pasiūlymas (–ai) bus atmestas (-i).
31. Pasiūlymą sudaro užpildyta pasiūlymo forma (1 priedas), užpildyta (jeigu reikalaujama) Techninė specifikacija (2 priedas) tiekėjo deklaracija žaliesiems reikalavimams (4 priedas) ir kita Pirkimo sąlygose reikalaujama informacija ir/ar dokumentai. 
32. Pasiūlymas turi būti pateiktas lietuvių kalba. Jei Pirkimo sąlygose prašomi dokumentai yra išduoti kita kalba, turi būti pateiktas vertimas į lietuvių kalbą, jei konkrečiose Pirkimo sąlygose nenurodyta kitaip. Jei Pirkimo sąlygose prašomi dokumentai bus pateikti anglų kalba, bet perkančiajai organizacijai jų turinys bus aiškus ir be vertimo į lietuvių kalbą, perkančioji organizacija pasilieka teisę neprašyti pateikti vertimų į lietuvių kalbą.
33. Teikiant pasiūlymą galima remtis kitų ūkio subjektų pajėgumais, neatsižvelgiant į tai, kokio teisinio pobūdžio ryšiai sieja tiekėją su kitais ūkio subjektais, t. y. galima teikti pasiūlymą jungtinės veiklos pagrindu, pasitelkti subtiekėją (–us) ar remtis kitų ūkio subjektų pajėgumais. Tiekėjas, teikiantis pasiūlymą jungtinės veiklos pagrindu, turi pateikti jungtinės veiklos skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti Pirkimo sutartį, šių įsipareigojimų vertės dalis (procentais), įeinanti į bendrą Pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo nagrinėjimo bei vertinimo metu kylančiais klausimais ir kam teikti su pasiūlymo nagrinėjimu bei įvertinimu susijusią informaciją). Jungtinės veiklos partneriai ir subtiekėjai, jei tokie pasitelkiami, turi būti nurodyti pasiūlymo formoje (1 priedas).
34. Pasiūlymo formoje (1 priedas) pateikiama  bendra pasiūlymo kaina turi būti nurodyta eurais, suapvalinus iki euro šimtųjų dalių (du skaičiai po kablelio). Į kainą turi būti įskaityti visi mokesčiai ir visos tiekėjo išlaidos, būtinos tinkamam sutarties įvykdymui. Pasiūlymo kaina turi būti apskaičiuota taip, kaip nurodyta pasiūlymo formoje (1 priedas). 
35. Pasiūlymas turi galioti ne trumpiau kaip 30 dienų nuo pasiūlymų pateikimo termino pabaigos. Jeigu pasiūlyme nebus nurodytas jo galiojimo laikas, bus laikoma, kad pasiūlymas galioja tiek, kiek nurodyta Pirkimo sąlygose. Perkančioji organizacija, prireikus, gali prašyti pratęsti pasiūlymo galiojimo terminą.
36. Pasiūlymo formoje (1 priedas) turi būti nurodyta, kokia pasiūlyme pateikta informacija yra konfidenciali. Nenurodžius konfidencialios informacijos bus laikoma, kad konfidencialios informacijos pasiūlyme nėra. Perkančioji organizacija gali kreiptis į tiekėją su prašymu pagrįsti informacijos konfidencialumą.
37. Pasiūlymas turi būti pasirašytas tiekėjo arba jo įgalioto asmens (jei pasiūlymą pasirašo įgaliotas asmuo, kartu su pasiūlymu turi būti pateiktas įgaliojimas ar kitas dokumentas, įrodantis įgalioto asmens teisę pateikti pasiūlymą) arba pasirašytas saugiu elektroniniu parašu.
38. Tiekėjas gali pakeisti ar atšaukti pateiktą pasiūlymą iki pasiūlymo galutinio pateikimo termino dienos, valandos ir minutės (Lietuvos Respublikos laiku). Naujas pasiūlymas dėl pateikto pasiūlymo keitimo pateikiamas bendra tvarka.

V. PASIŪLYMŲ ŠIFRAVIMAS

39. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
39.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.
39.2. iki susipažinimo su pasiūlymais procedūros pradžios CVP IS susirašinėjimo priemonėmis pateikti slaptažodį,  su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
40. Tiekėjui užšifravus visą pasiūlymą ir iki susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

[bookmark: _Toc466549116]
VI. SUSIPAŽINIMO SU PASIŪLYMAIS PROCEDŪROS

41. Susipažinimo su pasiūlymais procedūra įvyks Valstybės biudžetinėje įstaigoje Priėmimo ir integracijos agentūroje, Karaliaus Mindaugo g. 18, Rukla, Jonavos r.
42. Kadangi pasiūlymai teikiami tik elektroninėmis priemonėmis, susipažinimo su pasiūlymais procedūroje tiekėjai nedalyvauja ir Perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.
43. Tiekėjai taip pat negali dalyvauti procedūrose, kuriose atliekamos pasiūlymų nagrinėjimo, vertinimo ir palyginimo procedūros

VII.	PIRKIMO SĄLYGŲ PAAIŠKINIMAS IR PATIKSLINIMAS

44. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
45. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 kalendorinėms dienoms iki pasiūlymų pateikimo termino pabaigos.
46. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti pirkimo sąlygas.
47. Atsakydama į kiekvieną tiekėjo  pateiktą prašymą paaiškinti pirkimo sąlygas, arba aiškindama, tikslindama pirkimo sąlygas savo iniciatyva, perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams. Perkančioji organizacija, paaiškindama ar patikslindama pirkimo dokumentus užtikrina tiekėjų anonimiškumą, t. y. kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

VIII. PASIŪLYMŲ NAGRINĖJIMAS IR VERTINIMAS

48. Po pasiūlymų pateikimo termino pabaigos tikrinama, ar pasiūlymas atitinka Pirkimo sąlygose nustatytus reikalavimus, ar pateikta visa Pirkimo sąlygose reikalaujama informacija ir/ar dokumentai, ar pasiūlymuose nėra aritmetinių klaidų, ar pasiūlyta kaina nėra neįprastai maža arba per didelė ir kt.
49. Iškilus klausimų dėl pasiūlymo turinio ir/ar radus pasiūlyme nurodytos kainos apskaičiavimo klaidų, perkančioji organizacija turi teisę kreiptis į dalyvį su prašymu per nustatytą terminą pateikti pasiūlymo turinio paaiškinimą ir/ar ištaisyti pasiūlyme pastebėtas aritmetines klaidas. 
50. Dalyviui pateikus netikslius, neišsamius pirkimo dokumentuose nurodytus kartu su pasiūlymu teikiamus dokumentus, perkančioji organizacija turi teisę prašyti tiekėjo patikslinti, papildyti arba pateikti šiuos dokumentus per jos nustatytą terminą.
51. Nustačius, kad dalyvio pasiūlyta kaina yra neįprastai maža, perkančioji organizacija turi teisę kreiptis į dalyvį su prašymu pagrįsti siūlomą kainą, jei kyla abejonių, jog dalyvis sugebės vykdyti Pirkimo sutarties sąlygas.
52. Dalyvio pasiūlymas atmetamas, jei:
52.1. kvalifikacija neatitinka nustatytų reikalavimų;
52.2. pasiūlymas neatitinka Pirkimo sąlygose nustatytų reikalavimų;
52.3. dalyvis per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
52.4. dalyvis per perkančiosios organizacijos nurodytą terminą nepatikslino, nepapildė ar nepateikė Pirkimo sąlygose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties ar kitų dokumentų;
52.5. dalyvio pateiktame pasiūlyme nurodyta kaina yra neįprastai maža, ir dalyvis nepateikė kainos sudėtinių dalių ir skaičiavimų pagrindimo arba kitaip nepagrindė neįprastai mažos kainos;
52.6. buvo pasiūlyta per didelė, perkančiajai organizacijai nepriimtina kaina;
52.7. Perkančioji organizacija atmeta tiekėjo pasiūlymą, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
53. Perkančioji organizacija, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti.

X. PASIŪLYMŲ ATMETIMO PAGRINDAI

54. Perkančioji organizacija atmeta pasiūlymą, jeigu:
55. pasiūlymas neatitinka pirkimo dokumentuose nustatytų reikalavimų (pirkimo objektas neatitinka techninės specifikacijos ar kitų reikalavimų, pasiūlymas pateiktas ne Perkančiosios organizacijos nurodytomis elektroninėmis priemonėmis; pasiūlymas nepasirašytas elektroniniu parašu, jeigu to buvo reikalaujama ir pan.);
56. dalyvis neatitinka nustatytų tiekėjų kokybės vadybos sistemos ir (arba) aplinkos apsaugos vadybos sistemos standartų kvalifikacijos arba nustatytų žaliųjų kriterijų;
57. dalyvis neatitinka nustatytų tiekėjų kvalifikacijos reikalavimų;
58. dalyvis per nustatytą protingą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento, kvalifikacijos dokumentų;
59. dalyvis per nurodytą terminą neištaisė aritmetinių klaidų ir (ar) nepaaiškino pasiūlymo, nekeičiant jo esmės;
60. galutinė pasiūlymo kaina buvo per didelė ir Perkančiajai organizacijai nepriimtina;
61. dalyvis nepateikė tinkamų neįprastai mažos kainos pagrįstumo įrodymų;
62. dalyvis, nustačius, jog neįprastai maža kaina pasiūlyta dėl to, kad jis yra gavęs valstybės pagalbą, negali per protingą nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, Perkančioji organizacija apie tai praneša Europos Komisijai.
63. Perkančioji organizacija atmeta tiekėjo pasiūlymą, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
64. Perkančioji organizacija, atmetusi dalyvio pasiūlymą šiame skyriuje numatytais pagrindais, praneša dalyviui apie pasiūlymo atmetimą.

XI. PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS

65. Išrenkamas ekonomiškai naudingiausias pasiūlymas pagal mažiausios kainos kriterijų.
66. Pasiūlymų (jeigu buvo daugiau kaip vienas pasiūlymas), atitinkančių visus pirkimo dokumentų reikalavimus, eilė nustatoma kainų didėjimo tvarka. Jeigu kelių tiekėjų pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas (pateiktas CVP IS priemonėmis) pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas. Laimėjusiu pripažįstamas pasiūlymas, įrašytas pirmuoju pasiūlymų eilėje.

XII. GINČŲ NAGRINĖJIMAS

67. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Ginčų nagrinėjimo tvarka numatyta Viešųjų pirkimų įstatymo VII skyriuje.

XIII. PIRKIMO SUTARTIES SUDARYMAS

68. Dalyvio pasiūlymą pripažinus laimėjusiu, dalyvis raštu (pranešimą siunčiant CVPIS priemonėmis) kviečiamas sudaryti Pirkimo sutartį ir jam nurodomas laikas iki kada reikia pasirašyti sutartį.
69. Laimėjęs dalyvis privalo pasirašyti Pirkimo sutartį per perkančiosios organizacijos nurodytą terminą. Jeigu dalyvis, kurio pasiūlymas pripažintas laimėjusiu, pranešimu raštu atsisako sudaryti Pirkimo sutartį arba dalyvis iki perkančiosios organizacijos nurodyto laiko neatvyksta sudaryti Pirkimo sutarties, arba atsisako sudaryti Pirkimo sutartį Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju perkančioji organizacija gali siūlyti sudaryti Pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti Pirkimo sutartį.
70. Su Pirkimo laimėtoju sudaroma Pirkimo sutartis turi atitikti dalyvio pasiūlymą ir šias Pirkimo sąlygas.
71. Pirkimo sutarties sudarymo atidėjimo terminas netaikomas.
72. Siūlomos pasirašyti sutarties sąlygos pateikiamos sutarties projekte (3 priedas). 




2
